16 април 2014

Среща на Хакафе на 16 април 2014 в лаба

Срещата започна в 19:45 ч. с 18 присъстващи члена.

Наемодателите на сегашното ни помещение очакват да дадем предизвестие за напускане или да преподпишем договора за наем до 1 май.

Иван Джеферов и Йордан Фиковски представиха предложението на фирма Програмиста да ни предостави помещение от 200 кв.м. на ул. 11 Август като дарение.

След гласуване с 17 гласа за и 1 против решихме да помолим фирма Програмиста за оферта - договор за дарението на помещението, който да обсъдим и гласуваме на повторна среща следващата седмица.

Отново се внесе предложение за промяна името на Хакафе. 6 гласуваха за да се обсъди такава промяна, 10 бяха против, 2 се въздържаха.

Следващата вечер на отворените врати / парти / ще бъде по план на последния четвъртък от месеца, на 24 април.

Краят на срещата беше обявен в 20:45 часа.

Протокола води Владимир Джувинов